Dzisiej, ło 15:00 zacnie sie szpil ROWu 1964 Rybnik ze Ruchem Chorzów. To bydzie szpil 12 raji III grupy III Ligi.
ROW powstôł we 2003 roku, chociôż we nazwie majōm nawiōnzanie do 1964 roku, kiedy powstôł klub ROW Rybnik. Potyn przez pora lot miôł inne nazwy, a we 2003 roku doszło do przejyncio klubu Energetyk Rybnik i zmiyniono nazwa na łobecno. Do sukcesów klubu zapisuje sie 7 lot gry we Ektraklasie, 3 razy grali we Pucharze Intertotto i roz grali we finale Pucharu Polski (we 1975 roku).
Łobecnie klub radzi sie słabo. Po 10 szpilach zajmujom 14 plac we lidze (12 punktów, 3 wygrane, 3 rymisy, 4 sfalone). Ruch Chorzów dzisiej niy bydzie miôł lekko, bo na szpilu niy bydzie kybiców, za to na pewno zjawiôm sie kybice Górnika Zabrze kierzi zapowiydzieli, że bydom. Mimo wszistko, powinni my gładko i spokojnie wygrać tyn szpil. Nôsz Typ: 0-3.
Rylacja TV ze szpilu przeprowadzi firma Wute TV, a dostympy kupicie tukej => TV ROW – Ruch
Na szpilu bydzie tyż Radio Widzew! Ryan za darmo zrobi radiowy LIVE, a jego gościym bydzie Tomasz Podgórski! LIVE znojdziecie tukej => RADIO ROW – Ruch
Dzisiôj, ze racji, że nosz panel do ślōnskigo LIVE zacyno sie zmiyniać, niy przeprowadzymy tradycyjnyj rylacji, ale śledźcie nôs na Twitterze i Facebooku kaj bydymy na biyżōnco, po naszymu łopisywać wydarzynia ze tego szpilu.
własne
szl_Latn szl_Latn szl_Latn szl_Latn szl_Latn szl_Latn pol_Latn